ທີ່ການຕ້ອນຮັບ, ທ່ານເລຂາທິການໃຫຍ່ ເນັ້ນໜັກວ່າ: ການຢ້ຽມຢາມ ຫວຽດນາມ ຂອງຄະນະຜູ້ແທນສະພາຕ່ຳ ມາລົກ ແມ່ນຈຸດເດັ່ນໃນການພົວພັນອັນດີງາມລະຫວ່າງບັນດາອົງການນິຕິບັນຍັດເວົ້າສະເພາະ ແລະ ການພົວພັນມິດຕະພາບທີ່ເປັນມູນເຊື້ອຂອງ 2 ປະເທດເວົ້າລວມ.
ທ່ານ Habib El Malki ແລະ ທ່ານ ຫງວຽນຟູ໋ຈ້ອງ
ວັນທີ 19 ທັນວາ, ທີ່ສຳນັກງານສູນກາງພັກ, ທ່ານ ຫງວຽນຟູ໋ຈ້ອງ, ເລຂາທິການໃຫຍ່ຄະນະບໍລິຫານງານສູນກາງພັກ ກອມມູນິດ ຫວຽດນາມ ຫງວຽນຟູ໋ຈ້ອງ ໄດ້ຕ້ອນຮັບທ່ານ Habib El Malki, ປະທານສະພາຕ່ຳ ລາຊະອານາຈັກ ມາລົກ ພວມຢ້ຽມຢາມ ຫວຽດນາມ ຢ່າງເປັນທາງການ.
ທີ່ການຕ້ອນຮັບ, ທ່ານເລຂາທິການໃຫຍ່ ເນັ້ນໜັກວ່າ: ການຢ້ຽມຢາມ ຫວຽດນາມ ຂອງຄະນະຜູ້ແທນສະພາຕ່ຳ ມາລົກ ແມ່ນຈຸດເດັ່ນໃນການພົວພັນອັນດີງາມລະຫວ່າງບັນດາອົງການນິຕິບັນຍັດເວົ້າສະເພາະ ແລະ ການພົວພັນມິດຕະພາບທີ່ເປັນມູນເຊື້ອຂອງ 2 ປະເທດເວົ້າລວມ. ທ່ານເລຂາທິການໃຫຍ່ ຕີລາຄາສູງບົດບາດ ແລະ ທີ່ຕັ້ງຂອງມາລົກ ໃນພາກພື້ນ ຕາເວັນອອກກາງ - ອາຟຣີກາເໜືອ; ພ້ອມທັງ ສະເໜີໃຫ້ 2 ຝ່າຍມານະພະຍາຍາມເພີ່ມທະວີການຮ່ວມມືລະຫວ່າງການນຳ 2 ຝ່າຍ, ເສີມຂະຫຍາຍບັນດາກົນໄກຮ່ວມມື, ສົ່ງເສີມຍູ້ແຮງການແລກປ່ຽນຄະນະຜູ້ແທນທຸກຂະແໜງການ, ທຸກຂັ້ນ ແລະ ບັນດາການເຄື່ອນໄຫວພົວພັນແລກປ່ຽນປະຊາຊົນ.
(ແຫຼ່ງຄັດຈາກ VOV)